Հանամ (քաղաք)

Հանամ (կոր.՝ 하남시, 河南市), քաղաք Հարավային Կորեայի Գյոնգի նահանգում։ Համաձայն որոշ աղբյուրների՝ այստեղ է գտնվել կորեական վաղֆեոդալական Պեկչե պետության մայրաքաղաք Վիրեսոնը։ 2009 թվականի օգոստոսին Խանամը միացվել է Սոննամ քաղաքին։


== Պատմություն ==
Ք.ա. 6-րդ տարում խան Օնջոն ժամանակակից Խանամի տարածքում հիմնեց նոր քաղաք՝ այն անվանելով Վիրեսոն։ 370 թվականին Վիրեսոնը դարձավ վաղկորեական Պեկչե պետության մայրաքաղաքը՝ մնալով այդ կարգավիճակում մինչև Կինչհագո խանի գահակալման 25-րդ տարին։ Հետագայում այդ տեղանքը անցավ Սիլա պետության տիրապետության տակ և 664 թվականին վերանվանվեց Հանսանջու, իսկ 757 թվականին՝ Հանջու։ 940 թվականին այստեղ ձևավորվել էր Կվանջու քաղաքը։ Ժամանակակից Հանամի տարածքը ներառված է այդ քաղաքի կազմում։ 1989 թվականին Հանամը, անջատվելով Կվանջուից, դարձավ առանձին քաղաք։


== Աշխարհագրություն ==
Հանամը Սեուլայի արբանյակ-քաղաքն է, գտնվում է նրա արևելյան մասում։ Հյուսիսում սահմանակցում է Նամյանջուին, հարավում՝ Սոննամին, արևմուտքում հարում է Կվանջու քաղաքին։ Ունի լեռնային ռելիեֆ։ Քաղաքը գտնվում է Կորեական թերակղզու ամենախոշոր գետերից մեկի՝ Հանգանի ավազանում։


== Տուրիզմ և տեսարժան վայրեր ==
Մշակութային

Խանական մշակութային փառատոն. կայանում է ամեն տարի՝ սեպտեմբերի վերջին, նվիրված է Քաղաքի օրվան։ Փառատոնի ծրագրում ներառված են երաժշտական խմբերի ելույթներ, պարային ներկայացում։ Քաղաքի թանգարաններում անցկացվում են հատուկ ցուցադրություններ։
Խանական պարի փառատոն. նույնպես ամենամյա բնույթ է կրում, կայանում է քաղաքային մարզադաշտում մայիս կամ հունիս ամսին։ Ծրագրում, բացի պարի խմբերի ելույթներից, ներառված են նաև պարարվեստի մրցույթներ՝ տարբեր տարիքային խմբերի համար։
Խանական գրական մրցույթ. Այն կազմակերպվում է քաղաքի կառավարության կողմից, ամեն տարի մրցույթին մասնակցում են հազարավոր երիտասարդ գրողներ և բանաստեղծներ։Պատմական

Հնէաբանական կայան Միսարի նահանգում. այստեղ՝ պեղումների արդյունքում, հայտնաբերվել են Կորեական երեք պետությունների վաղ ժամանակաշրջանին վերաբերող բրածոներ։ Կայանը ներառված է Կորեայի պատմական ժառանգության ցանկում՝ 269 համարով։
Կվաջու խյանգյո, հին կոնֆուցիական դպրոց։ Հիմնադրման ճշգրիտ տարեթիվն անհայտ է, սակայն ժամանակագրության մեջ հիշատակվում է 1703 թվականին դպրոցի վայրի տեղափոխման մասին։ Դպրոցի կառույցների համակարգը Չոսոն արքայատոհմի գահակալման հուշարձան է։
Իսոնսանսոն (ամրություն՝ Իսոն լեռան վրա). Կորեայի պատմական ժառանգության ցանկում է՝ 422 համարով։ Ամրության պատի  բարձրությունը կազմում է 7 մ, ընդհանուր երկարությունը՝ 2 կմ։
Բուդդայի արձանը՝ Չունգունդոն նահանգում. Բուդդայի 1 մետրանոց արձանը՝ կերտված ժայռի մեջ։ Թվագրվում է 977 թվականին։
Պոպխվասի բուդդայական տաճարը. կառուցվել է Չոսոնների արքայատոհմի կառավարման ժամանակաշրջանում։ Շատ կառույցներ մինչ օրս մտնում են տաճարային համալիրի մեջ, գործում են մինչ օրս։ Տաճարից 30 մետր հեռավորության վրա կան երեք թաղման աշտարակներ։
Եռահարկ մեհյան Չխոնգոնիում. գրանիտե մեհյանն ունի 3.6 մետր բարձրություն, ներառված է Կորեայի Գանձերի ցանկում՝ 13-րդ համարով։ Այն Գորյոյի ուշ արքայատոհմի ժամանակաշրջանի ճարտարապետության հուշակոթողն է։Բնական

Կամդասան լեռը. գտնվում է քաղաքի արևելյան մասում։ Բարձրությունը հասնում է 657 մետրի։ Պեկչեների ժամանակաշրջանում սուրբ էր համարվում, այստեղ անցկացվում էին երկնքի երկրպագման ծեսեր։ Այստեղ կա այգի, կառուցված են ուղիներ՝ լեռնային տուրիզմի համար, գործում է դիտարան։


== Սիմվոլներ ==
Ինչպես Կորեայի մյուս քաղաքներն ու գավառները, Հանամն ունի մի շարք սիմվոլներ․

Գինկգո ծառ. խորհրդանշում է քաղաքի բնակիչների հպարտ ոգին և նրանց անսահմանափակ հնարավորությունները,
Զանգակ ծաղիկ. խորհրդանշում է խաղաղասիրություն և պայծառ ապագա,
Թռչուն ֆազան. խորհրդանշում է հպարտություն և անկախություն․
Մասկոտ. ուրախ զանգակ, որի համազգեստը՝ պատրաստված Պեկչեյի ավանդույթներով, ցույց է տալիս, որ Հանամը մի ժամանակ եղել է կորեական պետություններից մեկի մայրաքաղաքը։


== Քույր քաղաքներ ==
Լիթլ Ռոք, ԱՄՆ
Ժուշան, Չինաստան


== Տես նաև ==
Հարավային Կորեայի քաղաքների ցանկ


== Ծանոթագրություններ ==


== Արտաքին հղումներ ==
Քաղաքի պաշտոնական էջը Archived 2006-02-19 at the Wayback Machine.(կոր.)(անգլ.)(ճապոներեն)(չին.)
Քաղաքի էջը Galbijim վիքի-հանրագիտարանում(անգլ.)